କରୋନା କାରଣରୁ, ଆଇପିଏଲ୍ ୨୦୨୧ର ଦ୍ୱିତୀୟ ପର୍ଯ୍ୟାୟ ୟୁଏଇରେ ଆୟୋଜନ କରାଯାଇଥିଲା । କିନ୍ତୁ ଆଇପିଏଲ୍ ୨୦୨୨ ଭାରତରେ ହିଁ ଆୟୋଜନ କରାଯିବ । ଏନେଇ ବିସିସିଆଇ ସଭାପତି ସୌରଭ ଗାଙ୍ଗୁଲି ସୂଚନା ଦେଇଛନ୍ତି ।
ଦୁବାଇଃ କରୋନା କାରଣରୁ, ଆଇପିଏଲ୍ ୨୦୨୧ର ଦ୍ୱିତୀୟ ପର୍ଯ୍ୟାୟ ୟୁଏଇରେ ଆୟୋଜନ କରାଯାଇଥିଲା । କିନ୍ତୁ ଆଇପିଏଲ୍ ୨୦୨୨ ଭାରତରେ ହିଁ ଆୟୋଜନ କରାଯିବ । ଏନେଇ ବିସିସିଆଇ ସଭାପତି ସୌରଭ ଗାଙ୍ଗୁଲି ସୂଚନା ଦେଇଛନ୍ତି । ଅନ୍ୟପଟେ ଟି-୨୦ ବିଶ୍ୱକପ ୨୦୨୧କୁ ନେଇ ସେ କହିଛନ୍ତି, ଏଥର ଟିମ୍ ଇଣ୍ଡିଆ ବିଜୟ ପାଇଁ ଦାବିଦାର । ଟ୍ରଫି ଜିତିବା ପାଇଁ ଟୁର୍ଣ୍ଣାମେଣ୍ଟରେ ଦଳକୁ ଟିକିଏ ପରିପକ୍ୱତା ଦେଖାଇବା ଆବଶ୍ୟକ । ୨୪ ଅକ୍ଟୋବରରେ ପାକିସ୍ତାନ ବିପକ୍ଷରେ ଟି-୨୦ ବିଶ୍ୱକପରେ ଅଭିଯାନ ଆରମ୍ଭ କରିବ ଭାରତ । ୨୦୦୭ ପରଠାରୁ ଦଳ ଟ୍ରଫି ଜିତିବାରେ ସକ୍ଷମ ହୋଇନାହିଁ ।
ଏକ କାର୍ଯ୍ୟକ୍ରମରେ ପୂର୍ବତନ ଅଧିନାୟକ ସୌରଭ ଗାଙ୍ଗୁଲି କହିଛନ୍ତି ଯେ, 'ଆଗାମୀ ଆଇପିଏଲ ଭାରତରେ ଆୟୋଜିତ ହେବ ମୁଁ ଆଶା ରଖିଛି । କାରଣ ଏହା ଏକ ଘରୋଇ ଟୁର୍ଣ୍ଣାମେଣ୍ଟ । ଦୁବାଇ ଏବଂ ଭାରତୀୟ ପରିବେଶରେ ଅନେକ ଏକ ପାର୍ଥକ୍ୟ ରହିଛି । ସେଠାରେ ଫ୍ୟାନ୍ସମାନେ ଖେଳ ପାଇଁ ପାଗଳ ।' ସେ କହିଛନ୍ତି ଯେ, ଆସନ୍ତା ୭-୮ ମାସ ମଧ୍ୟରେ କରୋନାର ସ୍ଥିତି ସମ୍ପୂର୍ଣ୍ଣ ଭିନ୍ନ ଥିବ । ତେଣୁ ଆମେ ଫ୍ୟାନ୍ସରେ ଭରପୁର ଷ୍ଟାଡିୟମରେ ଆଇପିଏଲ୍ ଆୟୋଜନ କରିପାରିବା ।
ଇଣ୍ଡିଆନ୍ ପ୍ରିମିୟର ଲିଗ୍ ଧାରାକୁ ଦେଖିଲେ ଗାଙ୍ଗୁଲି କମ୍ ସ୍କୋରର ଟି -୨୦ ବିଶ୍ୱକପ୍ ଆଶା କରୁଛନ୍ତି କି ? ଏହି ପ୍ରଶ୍ନର ଉତ୍ତରରେ ଗାଙ୍ଗୁଲି କହିଛନ୍ତି, 'ନା..ନା.. ମୁଁ ସେପରି ଭାବୁ ନାହିଁ । ଶାରଜାହରେ ୱିକେଟ୍ ପାଇଁ ବୋଡ ହୁଏ ଏମିତି ହୋଇପାରେ । କିନ୍ତୁ ଦୁବାଇରେ ଏପରି ହେବ ନାହିଁ ଯେଉଁଠାରେ ଆଇପିଏଲ୍ ଫାଇନାଲ ଖେଳାଯାଇଥିଲା । ସୌରଭ ଗାଙ୍ଗୁଲି କହିଛନ୍ତି ଯେ ଆବୁଧାବି ବ୍ୟାଟିଂ ପାଇଁ ବହୁତ ଭଲ ହେବ ଏବଂ ଏଥର ଜବରଦସ୍ତ ବିଶ୍ୱକପ୍ ଦେଖିବାକୁ ମିଳିବ । ୧୭ ଅକ୍ଟୋବରରୁ ଟି -୨୦ ବିଶ୍ୱକପ ଆରମ୍ଭ ହେଉଛି । ୧୬ଟି ଦଳ ମଧ୍ୟରେ ମୋଟ ୪୫ଟି ମ୍ୟାଚ୍ ଖେଳାଯିବ ।
ଏଫ୍ଆଇଏଚ୍ ଓଡ଼ିଶା ହକି ପୁରୁଷ ଜୁନିୟର ବିଶ୍ୱକପର୍ କ୍ୱାର୍ଟର ଫାଇନାଲ୍ରେ ପ୍ରବେଶ କରିଛି ଭାରତ। ଆଜିର କର ବା ମର ମ୍ୟାଚ୍ରେ ଆୟୋଜକ ଭାରତ ୮-୨ ଗୋଲରେ ପୋଲାଣ୍ଡକୁ ପରାସ୍ତ କରି ପରବର୍ତ୍ତୀ ରାଉଣ୍ଡକୁ ଯାଇଛି।
ଆମେ ଆପଣଙ୍କୁ କହୁଛୁ ଯେ, ଶ୍ରେୟସ ଆୟରଙ୍କ ଭଳି ତାଙ୍କ ଭଉଣୀ ମଧ୍ୟ ବେଶ୍ ଲୋକପ୍ରିୟ । ଶ୍ରେୟସ ସାରା ବିଶ୍ୱରେ ପରିଚିତ ହୋଇଥିବା ବେଳେ ତାଙ୍କ ଭଉଣୀ ମଧ୍ୟ କିଛି କମ୍ ନୁହଁନ୍ତି ।
